text: Store pullerter på plads på Haderslev Havn
  24 april 2014 kl. 16.32
  Efter at to biler i løbet af det seneste år er kørt i havnen i Haderslev, har kommunen nu valgt at sætte ekstra kraftige forhindringer op.
  Nu skal store pullerter forhindre bilister i at køre direkte i havnen, sådan som det skete senest i december i fjor, hvor en 77-årig mand fra Samsø mistede livet.
  Tidligere er en 79-årig mand omkommet på samme måde, da han overså kaj-kanten og kørte i vandet. Kommunen håber nu at pullerter og bedre skiltning vil løse problemet.
  